موحسین عەبدولحەمید

موحسین عەبدولحەمید (لەدایکبووی ١٩٣٧ ) سیاسەتمەدارێکی عێراقی و زانای ئیسلامییە کە ئەندامی ئەنجومەنی کاتی حوکمڕانی عێراق بووە (سەرۆک، شوباتی ٢٠٠٤)، کە دوای داگیرکردنی عێراق لەلایەن ئەمریکاوە لە ساڵی ٢٠٠٣ دروست کراوە. وەک سەرۆکی ئەنجومەنی حوکمڕانی عێراق لە شوباتی ٢٠٠٤ (٤٢ھەمین سەرۆکوەزیرانی عێراق) بۆ ماوەیەکی کاتی کاری کردووە.

 ژیان 
لە ساڵی ١٩٣٧ لە شاری کەرکووک لەدایک بووە و بەڕەچەڵەک کوردە. لە قاھیرە شەریعەتی ئیسلامی خوێندووە و لە ساڵی ١٩٨٦ گەڕاوەتەوە عێراق بۆ ئەوەی وەک مامۆستا لە زانکۆی بەغدا کار بکات. زیاتر لە ٣٠ کتێبی لەسەر لێکدانەوەی قورئان نووسیوە. لە ساڵی ١٩٩٦ لەلایەن حکوومەتی سەدام حوسێنەوە دەستگیرکرا بەڵام دژی داگیرکردنی عێراق بوو لە ساڵی ٢٠٠٣.

تا ساڵی ٢٠٠٤ ئەمینداری گشتی حزبی ئیسلامی عێراق بووە کە گەورەترین حزبی سوننەیە لە عێراق و لە ئەنجامدا وەک ئەندامی ئەنجومەنی حوکمڕانی عێراق دەستنیشان کراو.

لە ٣٠ی ئایاری ٢٠٠٥ بە ھەڵە لەلایەن ھێزەکانی ئەمریکاوە دەستگیرکرا.

 سەرچاوەکان 

 ماڵپەڕی دەرەکی 


پۆل:کوردەکانی باشووری کوردستان
پۆل:خەڵکی کەرکووک
پۆل:زیندووان
پۆل:موسڵمانە سوننەکانی عێراق
پۆل:لەدایکبووانی ١٩٣٧